
ΔΕΛΤΙΟ ΤΥΠΟΥ

Εντοπισμός 46 αλλοδαπών και σύλληψη του διακινητή τους στη Γαύδο – Απαγόρευση απόπλου Ι/Φ σκάφους στη Χίο – Παροχή συνδρομής σε τουρίστρια στη Σαλαμίνα


[bookmark: _GoBack]Τις πρωινές ώρες σήμερα, ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), με τη συνδρομή δύο ιδιωτικών σκαφών, περισυνέλλεξε 46 αλλοδαπούς (39 άνδρες, 3 γυναίκες και 4 ανήλικοι), οι οποίοι είχαν εντοπιστεί τις βραδινές ώρες χθες στην περιοχή «ΚΑΜΑΡΕΛΕΣ» Γαύδου. Οι αλλοδαποί οδηγήθηκαν αρχικά σε χώρο προσωρινής φιλοξενίας του Δήμου Γαύδου και από εκεί μεταφέρθηκαν με ΠΛΣ στο λιμάνι της Χώρας Σφακίων. Ακολούθως, οδηγήθηκαν σε προσωρινό χώρο φιλοξενίας στην Αγυιά Χανίων. Από το Κεντρικό Λιμεναρχείο Χανίων που διενεργεί την προανάκριση, συνελήφθη ένας 18χρονος αλλοδαπός (υπήκοος Ν. Σουδάν) εξ αυτών, για παράβαση του άρθρου του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», του Ν.5275/2026 «Προώθηση πολιτικών νόμιμης μετανάστευσης» και άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής. 

*****
Τις απογευματινές ώρες σήμερα, ενημερώθηκε η Λιμενική Αρχή της Χίου ότι ένα ιστιοφόρο(Ι/Φ) σκάφος σημαίας Γερμανίας με δύο αλλοδαπούς επιβαίνοντες βρισκόταν σε δυσχερή θέση λόγω μηχανικής βλάβης στη θαλάσσια περιοχή 1 ν.μ. έξωθεν λιμένα Χίου. Αμέσως, στο σημείο μετέβη το ρυμουλκό (Ρ/Κ) «ΜΙΧΑΛΗΣ Σ» Ν.Χ.259, το οποίο ρυμούλκησε ασφαλώς το Ι/Φ σκάφος στο λιμάνι της Χίου. Από το Κεντρικό Λιμεναρχείο Χίου απαγορεύτηκε ο απόπλους του Ι/Φ μέχρι την αποκατάσταση της βλάβης και την προσκόμιση βεβαιωτικού αξιοπλοΐας. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. 

*****
Τις μεσημβρινές ώρες σήμερα, ενημερώθηκε η Λιμενική Αρχή της Σαλαμίνας για την παροχή συνδρομής σε μία 25χρονη αλλοδαπή τουρίστρια (υπήκοος Γερμανίας) σε δυσχερή θέση, στην περιοχή «ΚΟΚΚΙΝΗ ΠΑΡΑΛΙΑ» ν. Σαλαμίνας. Αμέσως, στην περιοχή μετέβη Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο με την συνδρομή παραπλέοντος ερασιτεχνικού σκάφους, περισυνέλλεξε την ανωτέρω και την μετέφερε με ασφάλεια στο λιμάνι των Παλουκίων, καλά στην υγεία της. 

